Wikitravel:UKK

Tällä sivulla pyritään vastaamaan joihinkin kysymyksiin, joita wikimatkaajat ovat kuulleet, tai luulevat kuulevansa, tai muuten vain ihmettelevät.

Jos et näe vastausta kysymykseesi täällä, kysy kestikievarissa ja joku vastaa siihen niin nopeasti kuin mahdollista (todennäköisesti).

Mikä Wikitravel on?
Wikitravel on projekti ilmaisen, täydellisen, ajantasalla olevan ja luotettavan maailmanlaajuisen matkaoppaan luomiseksi. Sitä rakentavat yhteistyöllä wikimatkaajat eri puolilta maapalloa. Voit lukea lisää Tietoja Wikitravelista sivulta.

(Huh! Se oli helppo.)

Keitä te oikein olette?
Olemme wikimatkaajia. Ihmisiä ympäri maailmaa jotka haluavat tehdä Wikitravelista parhaan mahdollisen matkaoppaan. Useimmat meistä ovat vain osuneet tälle sivustolle, aivan kuten sinäkin, ja päättäneet jakaa tietouttansa.

Kuka muokkaa ja järjestelee tämän kaiken?
Me wikimatkaajat! Luomme artikkeleita, muokkaamme niitä, järjestämme ne hierarkioihin, teemme linkkejä niiden välille, koostamme navigaatiosivuja ja niin edelleen.

Eli kuka tahansa voi eksyä tänne ja alkaa kirjoittamaan matkailuartikkeleita?
Siinä juuri koko homman idea. Käytämme wikiksi kutsuttua tekniikkaa jonka avulla kuka tahansa lukija voi saman tien muokata mitä tahansa sivua.

No, eihän tuo tule koskaan toimimaan.
Piiiiiip, tuo ei ole kysymys.

Kuinka tuon oletetaan koskaan toimivan?
Tuntuu siltä kuin se ei tulisi ikinä toimimaan, vai mitä? Kun kuka tahansa voi muokata mitä tahansa sivua, asioiden pitäisi ajautua hallitsemattomaan kaaokseen, eikö niin? Hulluutta, sekasortoa ja käsittämätön kasa käyttökelvotonta dadaa.

Omituista kyllä, näin ei käy. Ihmiset, jotka arvostavat tämän sivuston laadukkaita matkailuartikkeleita, ovat enemmistössä. Ne, jotka haluavat vain vandalisoida tai tuhota kyllästyvät aikanaan &mdash; ja se ei ole loppujen lopuksi kovin haastavaa &mdash; ja me muut tulemme ja korjaamme asiat.

Toinen hieno puoli on, että wikit yhdistävät ja yhdentävät eri suunnista tulevia tietoja. Yksi wikimatkaaja kirjoittaa niin paljon kuin tietää aiheesta, ja toiset lisäävät tähän tietoja. Joku muu tulee ja tiivistää kaiken helposti luettavaan muotoon. Kun asiat muuttuvat &mdash; uusi hotelli avataan kaupunkiin, uusia bussireittejä alkaa kulkea &mdash; jälleen uudet wikimatkaajat voivat lisätä nämä tiedot artikkeliin.

Outoa eikä juuri järkeenkäypää, mutta niin vain tapahtuu. Se on upeaa.

En edelleenkään usko sitä.
Seuraava kysymys!

Onko teillä mitään todisteita tämän toimivuudesta?
No, meillä on todisteita muista projekteista jotka perustuvat yhteistyölle. Todennäköisesti tunnetuin on Wikipedia, ilmainen tietosanakirja. Monet käytännöistämme on lainattu Wikipediasta.

OK, te olette siis yhteistyötä rakastavia hippejä, mutta kuka on oikeasti johdossa?
Sinä olet. Kuka tahansa wikimatkaaja voi muokata artikkeleja, kirjoittaa uudelleen navigaatiosivuja, jopa ylikirjoittaa tietoa sivustosta itsestään. Pyrimme tekemään päätökset käytännöistämme yhteisesti, mutta jos sinulla on hyvä idea siitä kuinka meidän pitäisi toimia, ole rohkea ja kerro meille.

Edellämainitusta huolimatta on tiettyjä wikimatkaajia, jotka ovat työskennelleet sivustolla jo jonkin aikaa ja ryhtyneet ylläpitäjiksi. Ylläpitäjillä on yleisesti ottaen joitain korkeampia oikeuksia &mdash; kuten tuhota sivu oikeasti eikä vain tyhjentää sitä &mdash; mutta ei kovinkaan monia. Se on enemmän taakka kuin etuoikeus.

Erittäin äärimmäisissä tilanteissa sivuston pyörittäjä, Internet Brands, Inc, määrittelee joitakin sääntöjä. Mutta enimmäkseen päätämme itse, ja se tavallaan toimii.

Kuka omistaa sivuston? Kuka ylläpitää palvelimia?
Sivuston sisällön omistavat Wikitravelin käyttäjät, joista jokainen omistaa tekijänoikeudet omiin lisäyksiinsä, ja hyväksyy niiden lisensoinnin Creative Commons by-sa lisenssin mukaisesti. Jos löydät yksittäisen Wikitravelin käyttäjän tuottaman valokuvan tai muun työn ja haluaisit käyttää sitä muilla ehdoilla kuin mihin kyseinen lisenssi oikeuttaa, ota yhteyttä suoraan kyseiseen käyttäjään.

Verkkotunnukset wikitravel.org, wikitravel.net ja wikitravel.com, sekä laitteiston jolla sivustoa ajetaan omistaa ja ylläpitää Internet Brands, Inc. Wikitravel&trade; on Internet Brandsin tavaramerkki.

Mitä ohjelmistoa käytätte sivustolla?
Käytämme MediaWikiä, Wikipedian kehittämää ohjelmistoa, johon on tehty joitakin äärimmäisen pieniä muutoksia Wikitravelia varten. Voit hakea sen osoitteesta http://www.mediawiki.org.

Kuinka kirjoitan "Wikitravel"?
Kuten yllä: iso W, muut kirjaimet pienellä. Keskellä olevaa "t"-kirjainta ei kirjoiteta isolla kirjaimella &mdash; vältä houkutusta!

Missä ovat yhteystiedot?
Sellaisia ei ole. Jos sinulla on kysymys tietystä artikkelista, kysy se kyseisen artikkelin keskustelusivulla. Jos sinulla on kysymys Wikitravelista yleisesti, kokeile kysyä kestikievarissa.

Jos olet lehdistöstä, ota yhteyttä Evaniin hänen keskustelusivunsa kautta tai painamalla "e-mail this user" linkkiä hänen käyttäjäsivullaan.

Tämä artikkeli on täysin väärässä! Teidän täytyy korjata se!
Tämä on wiki &mdash; sinä voit korjata sen itse!. Napsauta muokkaa tätä sivua linkkiä ja muuta kohta joka häiritsee sinua. Siinä koko idea.

Yritän löytää aihetta X, ja siitä ei ole lainkaan artikkelia!
Wikitravel-projekti on vielä uusi ja maapallolla on lukemattomia alueita joita emme ole vielä edes ajatelleet käsittelevämme. Ole rohkea ja aloita uuden artikkelin runko. Ehkäpä muut wikimatkaajat lisäävät tietojansa siihen.

Voit myös lisätä pyynnön kyseisen aiheen artikkelista.

Yritän löytää aihetta X, ja sivulla on vain yksi lause!
Kuten sanoimme, suomenkielinen versio on edelleen uusi projekti ja olemme vasta aloittaneet työskentelyn monien maapallon osien kohdalla. Joistakin aiheista on saatavilla vain runko. Ole rohkea ja kirjoita lisää!

Yritän löytää aihetta X ja sivulla lukee vain "asdgdswfafwfa HAISTA HOME"!
Tämä on tyypillistä vandalismia. Voit vapaasti poistaa vandaalin tekoset ja korvata ne täydellä artikkelilla, tai edes rungolla.

Tarkista artikkelin historia (sivun yläosassa on "historia"-linkki) ja katso toiseksi tai kolmanneksi viimeistä sivuversiota varmistaaksesi, ettei niissä ollut sisältöä jonka vandaali tuhosi. Voit muokata, täydentää ja tallentaa tuon version säästääksesi alkuperäisen sisällön.

Minulla on idea artikkelia varten, mutta en ole varma kuinka aloittaa.
Katso kuinka aloittaa uusi sivu.

Minulla on tietoja joita haluaisin jakaa, mutta en ole varma mitä tehdä niillä.
Meillä on artikkelimalleja jotka kertovat miltä haluamme artikkelien näyttävän. Jos sinulla on tietoja joita haluat jakaa, meillä on sivu joka kertoo minne voit sen laittaa.

Tämä kaikki näyttää siansaksalta! Miten muokkaan sivuja?
Wikitravelin sivut on muotoiltu käyttäen wikikoodia. Se näyttää ensin hassulta, mutta sujuu hetken päästä kuin vettä vaan. Kannattaa lukea sivun muokkauksesta.

Kuinka tuon kuvan Wikitraveliin artikkelia varten?
Seuraa ohjeita tiedoston lisäämiseksi.

Kuinka laitan lisäämäni kuvan artikkeliin?
Seuraa ohjeita kuvan lisäämiseksi.

Hei! Kirjoitin pitkän hienon artikkelin aiheesta X, ja sitä muutettiin! Mitä ihmettä?
Kuka tahansa wikimatkaaja voi muokata mitä tahansa sivua. Kun lisäät artikkelin, sitä voidaan muokata tyylin, aihealueen, oikeinkirjoituksen tai faktatietojen osalta, tai vain sen sovittamiseksi paremmin Wikitraveliin. Jos et pidä tästä, sinun ei pitäisi työskennellä Wikitravelin parissa.

Hei! Muutin pitkän hienon artikkelini aiheesta X takaisin muotoon jossa se oli aiemmin, ja sitä muutettiin uudestaan! Mitä ihmettä?
Olet muokkaussodassa. Mene kyseisen aiheen keskustelusivulle ja sovittele erimielisyytesi muiden artikkelin muokkaajien kanssa.

Kuinka tuhoan kokonaisen sivun?
Et voi tuhota sivua suoraan. Prosessi on jonkin verran monimutkainen: mene sivulle Wikitravel:Poistettavat artikkelit ja lisää linkki sivulle poistosyyn kanssa. Neljäntoista päivän keskustelun jälkeen sivu joko poistetaan tai säilytetään, yleisen konsensuksen mukaisesti.

Kuinka allekirjoitan viestin?
Kun lisäät viestin keskustelusivulle on tapana allekirjoittaa se käyttäjänimelläsi ja päivämäärällä jotta kaikki tietävät keneltä viesti on (esimerkiksi: "Jaska Jokunen 15:35, 25. joulukuuta 2007 (UTC+2)"). Saat edellämainitun tekstin ilmaantumaan automaattisesti kirjoittamalla peräkkäin neljä tildeä (" ~ "), jolloin ne korvataan käyttäjänimelläsi ja muokkauspäivämäärällä.

Ash blash g'nash foosh manoosh?
Häh?

Anteeksi, en puhu suomea hyvin. Voinko lisätä artikkeleita omalla kielelläni Wikitraveliin?
Kyllä, jos omalle kielellesi on oma Wikitravel-versio. Katso lista Wikitravelin kieliversioista.

Jos Wikitravelia ei vielä ole kielellesi, voit aloittaa oman kieliversiosi! Lisätietoja saat kieliversiokäytännöstä (englanniksi).

Mutta suomeni kuulostaa kauhealta. Nolottaa.
Älä välitä liikaa kielitaidostasi. Muut ihmiset korjaavat kirjoitusvirheesi. Haluamme sinun jakavan tietosi!

ca:Wikitravel:Preguntes més freqüents de:Wikitravel:FAQ en:Wikitravel:FAQ es:Wikitravel:Preguntas frecuentes fr:Wikitravel:FAQ it:Wikitravel:FAQ ja:Wikitravel:良くある質問 ko:Wikitravel:FAQ nl:Wikitravel:FAQ pt:Wikitravel:Perguntas frequentes ro:Wikitravel:Întrebări frecvente ru:Wikitravel:Вопросы и ответы sv:Wikitravel:FAQ zh:Wikitravel:常见问题 wts:FAQ